《江仲嘉仕吴兴雅重道场山长老惠颜仲嘉之柩以八月十五日至山下颜以是日告寂》
宋代·程俱

道人非复世间情，居士空留身后名。共拟凌云成一笑，不妨乘月话三生。

桐乡定有蝉衣在，葱岭遥知虎锡鸣。耿耿幽怀无处写，眼中泉石记经行。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。